《过吴云御太史村斋》
明代·释今覞

翰林家食自来清，三径遥寻独出迎。草履箨冠居士服，疏灯寒出故人情。

酒酣白发誇元亮，瓜熟青门忆邵平。女嫁男婚今已毕，肯将庐岳听泉声。

作者简介：今覞（一六一九—一六七八），字石鉴。新会人。本姓杨，名大进，字翰序。鼎革后遂谢诸生，明桂王永历十四年（一六六〇）落发雷峰，为天然第二法嗣。著有《石鉴集》、《直林堂全集》。清光绪《广州府志》卷一四一有传。